2022

#### **Teulu arall Gaynor**

Yn ei galar am Izzy penderfynodd Gaynor Llywelyn fynd i chwilio am ei theulu biolegol. O fewn dim daeth i ddarganfod na'i enw genedigol oedd Lily Jane Thomas a'i bod yn ferch i Elsie a Henry Thomas. Ar anogaeth Hywel cysylltodd â ditectif preifat i geisio darganfod os oedd ei mam dal yn fyw. Daeth o hyd iddi mewn cartref gofal ger Wrecsam ond penderfynodd yn erbyn mynd i gyfarfod a hi wyneb yn wyneb ond yn hytrach ysgrifennodd lythyr ati.

Cafodd ei siomi pan gafodd y llythyr ei ddychwelyd gyda llythyr cyfreithiol yn ei bygwth rhag cysylltu eto.

#### **Andrea a Garry**

Blwyddyn wedi iddi gyfarfod a Mark Jones dychwelodd Andrea Jenkins i Gwmderi. Y to hwn i gyfarfod â Garry Monk. Er i'r dêt cyntaf fod yn un ychydig yn od gan i Garry i gwahodd i'r Deri Arms cartref ei gyn wraig Dani, cytunodd y ddau i gyfarfod eto.

Ar eu hail ddêt datgelodd Andrea ei bod yn byw gyda HIV. Cafodd ei synnu gan ymateb deallus a cydymdeimladol Garry. Llai deallus oedd ymateb ei deulu. Pan ddaeth Britt ag Aaron Monk i glywed am gyflwr Andrea cymerodd y ddau yn erbyn y berthynas. Aeth Britt ati i rannu peth o hanes treisgar ei brawd mewn ymgais i ddod a'r garwriaeth i ben tra i Aaron fynd ati i greu fideos eithafol yn rhannu gwybodaeth ffug a maleisus am HIV.

Gwthiodd Garry yn ôl yn erbyn ymdrechion ei deulu i'w gwahanu a mynd ati i ofyn iddi symud i mewn ato.

Bu diwedd sydyn i'r berthynas fodd hynny pan i Dani ofyn i Garry adael Cwmderi ar ôl iddo gyfaddef fod ganddo dal deimladau tuag ati. Gadawodd Gwmderi heb adael un math o esboniad i Andrea a'i gadael yn ddigartref yn y broses.

Yn teimlo'n euog am ei rhan yn ei sefyllfa cynigiodd Dani lety a gwaith i Andrea yn ei siop dillad newydd yn hen safle'r Salon.

#### **Gwas Newydd Penrhewl**

Yn **2022**, yn brin o arian dychwelodd Howard i Deri Fawr ble yr oedd wedi cuddio swm sylweddol o arian mewn saff. Cafodd ei ddal gan Sioned Charles oedd erbyn hynny yn ffermio yno. Dychwelodd yn ddiweddarach pan oedd y fferm yn wag ac adennill ei arian. Yn hwyrach yr un dydd rhannodd yr arian hynny a Tegwen Morris a gwelwyd Colin Evans y ddau yn cofleidio.

Daeth Colin i'r canlyniad anghywir fod Tegwen yn twyllo ar Mathew Price, yn enwedig ar ôl gweld Howard a Tegwen gyda'i gilydd am eilwaith a phenderfynodd adael i Mathew wybod. Gadawodd i Mathew'r amheuon dyfu a phenderfynodd ofyn i Tegwen ynglŷn â'r dyn dirgel. Datgelodd Tegwen fod Howard yn hanner frawd iddi, brawd nad yw'n agos iawn ato ac nad yw'r teulu yn sôn amdano lawer. Cafodd Tegwen ei brifo yn enfawr gan amheuon Mathew a phenderfynu dod a'u perthynas i ben.

Yn yr un cyfnod roedd Eileen yn gorfodi Britt Monk i wneud gwaith llafur ym Mhenrhewl yn sgil eu partneriaeth yng nghwmni Cae Glas. Doedd Britt ddim yn cymryd at y gwaith caled ar y fferm a phenderfynodd is gontractio'r gwaith i Howard, yn hollol ddiarwybod i Eileen.

Pan ddaeth Eileen i ddarganfod y gwir gyrrodd Howard ymaith ar ei union. Yn ddi-waith ac yn brin o arian ymbiliodd Howard ar Tegwen i roi gair da ar ei ran i Eileen. Dipyn wrth dipyn bu i agwedd Eileen feddalu yn enwedig ar ôl i Howard honni na chael ei fridio wnaeth Fflam yn hytrach na chael ei ladd a dod a Fflach, mab honedig i Fflam fel anrheg iddi. Penderfynodd Eileen er waethaf ei amheuon gynnig gwaith i Howard ym Mhenrhewl.

Un a gafodd ei ysgwyd i weld Howard ar y fferm oedd Eifion, a bu'n rhaid iddo gyfaddef i Iolo am yr hanes rhwng y ddau. Ceisiodd ymbil ar Eileen i roi'r sac iddo ond yn ofer. Un arall gymerodd ddiddordeb yn was newydd Penrhewl oedd Kelly Evans. Yn ymwybodol am hanes Howard â'r cwffio cŵn daeth yn benderfynol o fynd ar drywydd y stori ar gyfer y Western Post. Aeth ati i ymchwili'r stori dan yr esgus ei bod yn gwneud stori fawr am Penrhewl.

Wedi i Eileen ddarganfod gwir drywydd y stori rhoddodd lond ceg i Kelly a'i bygwth i gadw i ffwrdd o'r stori ond roedd hedyn o amheuaeth wedi ei blannu. Pan ddarganfuwyd Kelly gan Eifion bod ffeit cŵn wedi'i drefnu yn yr ardal y noson honno gwelodd ei chyfle. Cafodd ei dal yn ceisio cymryd lluniau gan Howard a daeth yn amlwg na fe oedd y tu ôl i'r cyfan, ac yn fos ar y cylch cwffio.

Ymosododd Howard ar Kelly a'i bygwth yn rhywiol ond cafodd ei stopio rhag mynd yn bellach gan yr heddlu yn cyrraedd. Daeth i'r amlwg mai Eileen oedd wedi ei ffonio a'i bod wastad wedi bod a bwriad o ddial. Llwyddodd Howard i ffoi ond cafodd ei arestio a'i garcharu yn ddiweddarach.

#### **Dychwelyd o Awstralia**

Ar ddiwrnod Nadolig 2022 dychwelodd Dai Ashurst a Diane Ashurst i Gwmderi, er mawr sioc i'w teuluoedd. Roedd y cwpwl wedi trefnu e'u hymweliad fel syrpreis gyda help Anita Pierce.

Wrth i Diane sôn wrth Anita y bydd disgwyl iddi gychwyn talu rhent er mwyn parhau i aros yn Bryntirion daeth i'r amlwg bod Anita eisoes wedi bod yn talu rhent i Jason Francis ond bod yntau wedi bod yn gyrru'r arian i'w gyn wraig Sara Francis yn Awstralia, darganfyddiad achosodd ffrae gyda Kelly Evans.